open-index/open-wikipedia-markdown huggingface dataset:
Pseudodera

***Pseudodera*** er en slekt av biller som tilhører familiegruppen bladbiller (Chrysomelidae).

## Utseende
Middelsstore (gjerne 7-8 millimeter), avlange, rødlige eller gulaktige bladbiller. Antennene er tynne og rundt halvparten så lange som kroppen. Pronotum er sekskantet. Dekkvingene er noe rundede og hvelvede, med fine punktstriper.

## Levevis
Både larvene og de voksne (imago) billene lever av å spise blad på næringsplanten,s om kommer fra familien Smilacaceae.

## Utbredelse
Slekten er utbredt i Sørøst-Asia.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******** Slekten ***Pseudodera*** Balý, 1861
********* *[[Pseudodera bicolor]]* Kimoto, 2000
********* *[[Pseudodera fulva]]* Kimoto, 2000 (homonym)
********* *[[Pseudodera fulva]]* Medvedev, 1997
********* *[[Pseudodera fulvicornis]]* Medvedev, 2002
********* *[[Pseudodera kubani]]* Medvedev, 2004
********* *[[Pseudodera laeta]]* Medvedev, 1997
********* *[[Pseudodera leigongshanensis]]* Yu in Wang & Yu, 1993
********* *[[Pseudodera malaysiana]]* Mohammedsaid, 2000 - Malaysia
********* *[[Pseudodera nigripennis]]* Medvedev, 1997
********* *[[Pseudodera nigripes]]* Kimoto, 2000
********* *[[Pseudodera orientalis]]* Balý, 1877
********* *[[Pseudodera xanthospila]]* Balý, 1861 - Kina
********* *[[Pseudodera rufa]]* Medvedev, 1995

## Eksterne lenker

*
Per Magne Florvaag

**Per Magne Florvaag** (født 21. februar 1993) er en norsk friidrettsutøver som representerer Sandnes IL.

Han vant 5 NM-gull og 14 NM-medaljer i stavsprang, hekkeløp og stafetter i perioden 2010–2017.

## Medaljer i norske mesterskap

## Referanser




## Eksterne lenker
*
Størk Avelsgaard Lien

**Størk Avelsgaard Lien** (født 7. februar 1992) er en norsk friidrettsutøver som representerer Stjørdal FIK.

Han vant ett NM-gull, ett NM-sølv og en NM-bronse i spydkast i perioden 2012–2014. Hans personlige rekord i spydkast er 72,67 meter, satt under NM i Kristiansand i 2012.

## Medaljer i norske mesterskap

## Referanser




## Eksterne lenker
*
I Can Only Imagine

***I Can Only Imagine*** er en amerikansk biografisk dramafilm fra 2018, basert på historien bak det amerikanske bandet MercyMe og dets sang «I Can Only Imagine», som var den mest solgte kristne sangen i USA noensinne.

*I Can Only Imagine* ble publisert i USA den 16. mars 2018. 

## Sammendrag
10 år gamle Bart Millard bor sammen med sin mor og voldelige far Arthur i Texas. En dag sender moren ham til en sommerleir, hvor Arthur møter Shannon. Da han kommer tilbake fra leiren, oppdager Bart at moren hans har forlatt dem. Han konfronterer sin far, som benekter at hans voldsutøvelse var årsaken til at hun forlot dem. Flere år senere, på videregående, er Bart og Shannon kjærester. Bart spiller fotball for å glede faren sin, men han blir skadet og ødelegger begge anklene sine, og dette avslutter fotball-karrieren hans.

Det eneste valgfaget ved skolen hans som fremdeles har ledig plass er musikk, så Bart melder seg motvillig på. I begynnelsen får Bart oppgaver som lydtekniker. Men når en regissør hører ham synge får Bart hovedrollen i en skoleoppsetning av *[[Oklahoma!]]* Bart gir en imponerende forestilling, men forteller ikke faren sin om dette. Kort tid senere kollapser Arthur plutselig av smerte, og oppdager at han har kreft. Men han skjuler dette for sønnen sin. Bart blir med i et kristent band som trenger en ny sanger, og overbeviser den kristne musikkprodusenten Scott Brickell til å styre bandet deres, og sikre en spillejobb i Nashville. Bart inviterer Shannon på turné med bandet, og blir forvirret når hun nekter å være med. 

Når Bart er hjemme en tur hevder faren hans at han har blitt kristen, men Bart er skeptisk og nekter å tilgi faren sin. Bart reiser sin vei i irritasjon. I sinne og fortvilelse ødelegger faren sin gamle Jeep, som han tidligere hadde bedt Bart om å hjelpe til med å reparere. Når Bart oppdager farens kreftdiagnose, vender han tilbake til faren sin. Han tilgir til slutt faren sin for hans tidligere oppførsel, men Arthur dør snart av sykdommen sin. Etter Arthurs begravelse blir Bart med i bandet igjen, og filmen følger deretter hvordan han skriver sangen «I Can Only Imagine» som bandet forsøker å få offentliggjort.

## Rolleliste
* J. Michael Finley som en ung Bart Millard
* Cloris Leachman som Barts bestemor.
* Madeline Carroll som Shannon, Barts kjæreste.
* Dennis Quaid som Arthur Millard. Bart's voldelige far.
* Trace Adkins som Scott Brickell. Manager for bandet MercyMe
* Craig Lembke som Konoa Wheeler
* Priscilla Shirer som fru Fincher, Barts lærer.
* Nicole DuPort som Amy Grant.
* Jake B. Miller som Michael W. Smith.
* Mark Furze som Nathan.
## Referanser


## Eksterne lenker
* 
* History vs. Hollywood
* Film-trailer, Youtube.com
Xenidea

***Xenidea*** er en slekt av biller som tilhører familiegruppen bladbiller (Chrysomelidae).

## Utseende
Middelsstore, avlange, halvblanke, mørkbrune til svarte jordlopper.

## Levevis
Både larvene og de voksne (imago) billene lever av å spise blad på næringsplanten, som mommer fra søtvierfamilien.

## Utbredelse
Slekten er utbredt i Australia og på Ny-Guinea, også kjent fra Bali.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******** Slekten ***Xenidea*** Balý, 1862
********* *[[Xenidea alternata]]* Balý, 1862
********* *[[Xenidea balyi]]* Jacoby, 1893
********* *[[Xenidea brevicornis]]* Jacoby, 1894
********* *[[Xenidea dimidiaticornis]]* Jacoby, 1905
********* *[[Xenidea hartmanni]]* Medvedev, 2017
********* *[[Xenidea konstantinovi]]* Medvedev, 1996
********* *[[Xenidea lepida]]* Weise, 1917
********* *[[Xenidea loriae]]* Jacoby, 1905
********* *[[Xenidea purpureipennis]]* Balý, 1877
********* *[[Xenidea pusilla]]* Jacoby, 1894
********* *[[Xenidea schereri]]*
********* *[[Xenidea wallacei]]* Balý, 1877
********* *[[Xenidea xyris]]* Weise, 1908

## Eksterne lenker
*
Sjamanistisk Forbund

**Sjamanistisk Forbund** (tidligere kalt *Norsk sjamanistisk forbund*) er et trossamfunn som ønsker å fremme et sjamanistisk trosbilde, samt ivareta individets og gruppers rett til å søke og utøve en sjamanistisk praksis.

Sjamanistisk Forbund ble godkjent som trossamfunn i mars 2012. I 2013 fikk forbundet også vigselsrett og kunne fra da tilby alle milepæseremonier, slik som vigsel, konfirmasjon, navne- og gravferdsseremoni. Forbundet ønsker å revitalisere norrøn og samisk sjamanisme. Det jobber også for å verne om rettighetene til å kunne få lov å utøve eget livssyn, enten det er sjamanisme, wicca, åsatru eller samisk religion. Forbundet feirer fullmåne, nymåne samt jevndøgn og solverv.

## Se også
* sjamanisme
* nysjamanisme

## Referanser


## Eksterne lenker
*
Brunsviger

**Brunsviger** er en gjærdeig som smøres med en remonce («borgermestermasse») laget av farin og margarin eller smør, sirup og tørket frukt. Remoncen helles på den hevede gjærdeigen og bakes øyeblikkelig.

Navnet «brunsviger» kommer formodentlig fra den tyske byen Braunschweig, men sammenhengen er usikker. 

Kaken er spesielt kjent på Fyn, hvor den sammen med rundstykker er vanlig å servere søndag morgen. På Fyn og på Sjælland er det også tradisjon å bake brunsviger i *[[kagemand]]*-form til barnebursdager.

## Lignende kaker
Brunsviger kan forveksles med en kake fra Ringkøbing som kalles *kanelkage*, som i motsetning til brunsvigeren har mye kanel i remoncen. På grunn av at de ser ganske like ut, kalles kanelkaken oftest brunsviger selv om det er betydelig forskjell på oppskriftene. 

I Vendsyssel tilbyr bakerne ofte smørkaker, som er brunsviger bakt i et lite avlangt stykke; også kjent som *futsko*. Den vendsysselske *kagemand* er pyntet med pisket krem.

## Referanser


## Eksterne lenker
*
Jonas Grønnhaug

**Jonas Andre Grønnhaug** (født 27. september 1989) er en norsk friidrettsutøver som representerer Ranheim IL.

Han vant to NM-gull på 400 meter og stafett i 2011 og 2012.

## Medaljer i norske mesterskap

## Referanser




## Eksterne lenker
*
Håkon Mushom

**Håkon Mushom** (født 23. september 1993) er en norsk friidrettsutøver som representerer Lyngdal IL.

Han vant to NM-gull og tre NM-sølv på 800 meter og terrengstafett i perioden 2011–2017.

## Medaljer i norske mesterskap

## Referanser




## Eksterne lenker
*
Kagemand

En **kagemand** (kakemann) er en kake bakt som en mann med armer og ben.  En *kagemand* kan også fremstilles så den ligner en dame med kjole og kalles da «kagekone».

Den brukes ofte til barnebursdager og pyntes ofte med farvet glasur, marsipan og godterier, så det fremkommer ansikt, hår og knapper. Lakrisbånd i sort, brun eller rød brukes ofte til hår og kan få kaken til å ligne ethvert glad bursdagsbarn. Det er tradisjon for at man starter med å skjære halsen på kaken over, mens hele selskapet skriker høyt.

Kaken kan bakes av wienerbrøddeig, vannbakkelsdeig eller som brunsviger

## Referanser


## Eksterne lenker
*
Owen Roberts internasjonale lufthavn

**Owen Roberts internasjonale lufthavn**  ligger på Grand Cayman på Caymanøyene. Flyplassen er den største i landet og er hovedbase for det nasjonale flyselskapet Cayman Airways. Den er oppkalt etter den britiske RAF-piloten Owen Roberts, som var en pionér for den sivile luftfarten i landet. Flyplassen kan ta i mot kort- og mellomdistansefly og som har ruter til blant annet USA, Canada, Jamaica, Honduras og Cuba. I tillegg har det nasjonale flyselskapet Cayman Airways rutet til de to andre mindre øyene i landet. Flyplassen ble i perioden 2015–2020 utvidet med større passasjerterminal og lengre rullebane, for å kunne ta i mot større fly og mulighetene for direkterute til blant annet London via Bahamas. 

## Referanser


## Eksterne lenker
*Cayman Islands Airport Authority
*Guide to Georgetown Owen Roberts Airport - Airport Guides
Úrvalsdeild 1996

I 1996 ble den islandske fotballturneringen Úrvalsdeild arrangert for 85. gang. Da 1 runde av turneringen var igjen, var IA og KR på topp og like i poeng og skulle møte på Akranes. 29. september spilte lagene sammen og beseiret IA. IA vant sin 17. tittel og sin 5. på rad. Sponsor av turneringen var Sjóvá Almennar.
Arkitekturåret 1355

**Arkitekturåret 1355** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1355.

## Dødsfall
*16. april – Filippo Calendario, italiensk arkitekt som var med å designe Dogepalasset i Venezia; henrettet for forræderi (ukjent fødselsår)

## Referanser
EM i duatlon 1997

**EM i duatlon 1997** (europamesterskapet i duatlon) ble arrangert i Głogów i Polen i 1997.

Duatlon er en variant av triatlon, men uten svømming. 

## Resultater
### Menn

### Kvinner

## Referanser
Hildeprand

**Hildeprand**, død etter 744, var medkonge under kong Liutprand i Det langobardiske kongerike fra ca. 735 og enekonge en kort periode i 744 etter Liutprands død. Han ble styrtet av hertug Ratchis av Friuli.

## Bakgrunn
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere. Fra 568 hersket de over store deler av Italia i det vakuum som hadde oppstått etter Vestromerrikets fall på 470-tallet og østgoternes knusende nederlag rundt 550. Det langobardiske riket i Italia varte fram til 774 da frankerne under ledelse av Karl den store i samarbeid med pavekirken beseiret langobardene og de klarte aldri senere å etablere noe eget rike.

## Veien til makten
Hildeprand av sønn av hertug Sigiprand av Asti og nevø av kong Liutprand. Han var også hertug. Han deltok i Liutprands suksessfulle beleiring av Eksarkatet Ravenna i 734. Rundt denne tiden ble Liutprand syk og man fryktet at han ville dø. Adlen utropte Hildeprand til ny konge, men Liutprand frisknet til igjen. Han skal ikke ha vært tilfreds med utnevningen av Hildeprand, men han følte han måtte akseptere den.

I 739, mens Liutprand førte krig mot Hertugdømmet Roma, førte Hildeprand krig mot kirken i Ravenna. I august samme år kom også Liutprand til Ravennaområdet og angrep Hertugdømmet Pentapolis, et hertugdømme som var underlagt eksarken av Ravenna.

I 743 hadde Liutprands helsetilstand igjen forverret seg, og det hadde på denne tiden også dannet seg en pavevennlig opposisjon ledet av hertug Ratchis. Liutprand døde i 744 og Hildeprand ble av aristokratiet i Pavia (langobardrikets hovedstad) utnevnt til etterfølger i nærvær av den langobardiske hæren. Han hadde allerede markert seg som tydelig motstander av både Østromerriket og pavestolen, men han ble etter noen få måneder styrtet i en oppstand ledet av Ratchis som raskt sluttet fred med paven.

## Referanser


## Kilder
* 
*
*

## Eksterne lenker
*''Origo Gentis Langobardum'', engelsk og latinsk tekst
*Paulus Diaconus, ''Historia Langobardum'', engelsk tekst
Filosofiåret 1355

**Filosofiåret 1355** er en oversikt over hendelser, utgivelser og personer med tilknytning til filosofi i 1355.

## Hendelser

## Fødsler
*Roberto de' Rossi, italiensk humanist (død 1417)

## Dødsfall
Pasient null

**Indekstilfellet** eller **pasient null** er den første pasienten i en epidemiologisk undersøkelse. Pasient null kan også defineres som det første tilfelle eller en tilstand eller et syndrom (ikke nødvendigvis smittsomt) som beskrives i den medisinske litteratur, uavhengig av om pasienten antas å være den første person som er blitt påvirket av syndromet eller tilstanden. Indekstilfellet er iblant kjent som et «klassisk» tilfelle i litteraturen, som for eksempel Phineas Gage. Gage var den første kjente person som oppviste en definitiv personlighetsforandring som følge av hjerneskade, men det er ingen grunn til å tro at han var den første. Hans tilfelle var simpelthen det første som ble gransket på moderne måte.

Visse dyresykdommer er i forskjellige land meldepliktige for veterinærer, og da er det indekstilfellet i en dyrebesetning som må meldes, det vil si det første konstaterte tilfellet i populasjonen.

## Referanser
Åkrasanden

**Åkrasanden**, lokalt også kjent som ***Sandane***, er et strandområde som ligger ved Åkrehamn på Karmøy i Rogaland. Det er det største sammenhengende strandområdet i Karmøy kommune. Åkrasanden har flere ganger blitt kåret som en av Norges fineste strender, blant annet av *[[Dagbladet]]* og nettstedet Klikk.no.

## Strender og beliggenhet
Området består av syv til åtte separate strender med ulike navn, fra Kaiasanden lengst i nord til Liknessanden i sør. I dagligtale brukes ofte betegnelsen *Åkrasanden* om området som strekker seg fra Røde Kors-huset til Medhaugshammeren. En natur- og kultursti knytter Åkrasanden sammen med Stavasanden og Hop ved Ferkingstad, rundt 2–3 kilometer lengre sør.

## Tilrettelegging og bruk
Åkrasanden er et populært område for friluftsliv gjennom hele året. På sommerstid benyttes strendene blant annet til sandvolleyball og brettseiling. Området er tilrettelagt med toalettfasiliteter, og det er gjort tilgjengelighetstiltak for rullestolbrukere i sommersesongen. I tillegg er det plassert ut fargerike stoler for besøkende.

## Miljøsertifisering
Strandområdet er sertifisert med miljømerket Blått Flagg, en internasjonal ordning som stiller krav til vannkvalitet, sikkerhet, miljøinformasjon og tilgjengelighet. Åkrasanden er én av 17 norske strender som oppfyller kravene for å være en del av Blått Flagg-listen. Vannet og stranden tilfredsstiller blant annet kravene i EUs badevannsdirektiv.

## Referanser


## Eksterne lenker
*
Elisabeth Lampe

**Elisabeth Margrethe Lampe** (født 22. juli 1840 i Skjerstad, død 1. mars 1922 i Kristiania) var en norsk sykegymnast og forfatter. Hun var en pioner for den norske frisk- og sykegymnastikken. I over 20 år var hun gymnastikkdirektør ved Statens offentlige lærerinnekurs og underviste kommende gymnastikklærerinner.

## Liv og virke
Elisabeth Lampe fullførte i 1877 sin utdannelse ved Gymnastisk Central-Institut i Stockholm som sykegymnast (fysioterapeut), som en av de to første norske kvinner med denne utdannelsen. I 1877 ble hun ansatt som gymnastikkdirektør ved Statens offentlige lærerinnekurs i Kristiania. Hun ble siden lærer i gymnastikk ved Nissens guvernanteskole, og fra 1882 drev hun sitt eget institutt for sykegymnastikk og massasje. Hun drev i over 20 år utdanning av gymnastikklærerinner. Ved opprettelsen av Sykegymnasternes forening i 1885 ble hun innvalgt i styret.

Hun oppga sitt virke som instruktør i 1892, og utarbeidet senere gymnastikktabeller til bruk i lærerutdanningens ulike disipliner. I 1890-årene var hun leder for kvinnegymnastikken i Christiania Turnforening. Hun ledet sine gymnaster under opptredener i inn- og utland.

Lampe skrev under psevdonymet *A. B.* romanen *Huslæreren*, som ble utgitt i 1863. Boken har et tydelig religiøst preg.

## Familie
Elisabeth Lampe var datter av prost Johan Fredrik Lampe (1811-1888) og Marthe Susanne Lund (1799–1849). Hun forble ugift.

## Bibliografi
* 1895: *Gymnastikktabeller for yngre damepartier*, Cammermeyer, Kristiania
* 1905: *Gymnastikktabeller for folkemiddel-, lærerskoler og kurser for kvindelige elever*, Cammermeyer, Kristiania
* 1863: *Huslæreren – en Fortælling af A. B.*, Giertsen, Bergen

## Referanser


## Kilder
* 

## Eksterne lenker
* Store norske leksikon: Elisabeth Lampe, besøkt 8/5 2020.
* Norsk biografisk leksikon: Elisabeth Lampe, besøkt 8/5 2020.
Plectrotetra

***Plectrotetra*** er en slekt av biller som tilhører familiegruppen bladbiller (Chrysomelidae).

## Utseende
Små, avlange, mørke, metallisk fargede jordlopper, hode og pronotum kan være røde.

## Levevis
Både larvene og de voksne (imago) billene lever av å spise blad på næringsplanten.

## Utbredelse
Slekten er utbredt i Mellom-Amerika, fra Mexico i nord til Panama i sør.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******** Slekten ***Plectrotetra*** Balý, 1862
********* *[[Plectrotetra basalis]]* Jacoby, 1884
********* *[[Plectrotetra chiriquensis]]* Jacoby, 1884
********* *[[Plectrotetra clarki]]* Balý, 1862
********* *[[Plectrotetra dohrni]]* Jacoby, 1884
********* *[[Plectrotetra flohri]]* Jacoby, 1884
********* *[[Plectrotetra guatemalensis]]* Jacoby, 1884
********* *[[Plectrotetra hirsuta]]* Jacoby, 1884
********* *[[Plectrotetra inaequalis]]* Jacoby, 1884
********* *[[Plectrotetra monstrosa]]* Jacoby, 1884
********* *[[Plectrotetra multipunctata]]* Jacoby, 1891
********* *[[Plectrotetra nigripennis]]* Jacoby, 1891
********* *[[Plectrotetra nigripes]]* Jacoby, 1884
********* *[[Plectrotetra proxima]]* Jacoby, 1884
********* *[[Plectrotetra regularis]]* Jacoby, 1884
********* *[[Plectrotetra rugosa]]* Jacoby, 1884
********* *[[Plectrotetra sallaei]]* Jacoby, 1884
********* *[[Plectrotetra submetallica]]* Jacoby, 1884

## Eksterne lenker

*
Dominique McElligott

**Dominique McElligott** (født 3. mai 1986 i Dublin i Irland) er en irsk skuespiller. Hun har spilt rollen Lily Bell i *[[Hell on Wheels]]* og Hannah Conway i *[[House of Cards (USA)|House of Cards]]*.

## Referanser


## Eksterne lenker
*
EM i langdistanseduatlon 2019

**EM i langdistanseduatlon 2019** (europamesterskapet i langdistanseduatlon) ble arrangert i Viborg i Danmark i 2019.

Duatlon er en variant av triatlon, men uten svømming.

## Resultater

### Kvinner

## Referanser
Edward Bodden Airfield

**Edward Bodden Airfield** , også kjent som **Little Cayman Airport**, en flyplass som ligger sørvest på øya Little Cayman i Caymanøyene. Flyplassen har kun innenriksruter til de andre øyene i landet. 

## Eksterne lenker
*Cayman Islands Airport Authority
Sæther

**Sæther** er et gårdsnavn og et vanlig etternavn i Norge. Per januar 2020 var det  personer i Norge med Sæther som etternavn. I tillegg brukte  personer skriveformen Sæter.

## Personer
* Agne Sæther (f. 1963), norsk musiker
* Andrine Sæther (f. 1964), norsk skuespiller
* Arne E. Sæther (f. 1943), norsk arkitekt
* Arne Gamst Sæther (f. 1959), norsk musiker
* Bent Sæther (f. 1969), norsk musiker
* Bernt-Erik Sæther (f. 1955), norsk professor i zoologi
* Egil Sæther (1918–2006), norsk geolog, dr.philos.
* Eivind Sæther (f. 1981), norsk journalist og portrettør
* Esten O. Sæther (f. 1955), norsk pressemann og fotballtrener
* Jan Valentin Sæther (1944–2018), norsk figurativ maler, billedhugger og gnostisk prest
* Kaare Sæther (1920–1987), norsk filoinist
* Morten Sæther (f. 1959), norsk tidligere amatørsyklist
* Odd Geir Sæther (f. 1941), norsk filmfotograf og TV-regissør
* Orvar Sæther (1904–1991), norsk tidligere lærer og stabssjef i Hirden
* Peder Sæther (1810–1886), norskfødt amerikansk bankmann
* Reidun Sæther (f. 1980), norsk skuespiller og sangpedagog
* Synne Sæther Mæhle (f. 1973), førsteamanuensis, dr.juris
* Vibeke Sæther (f. 1943), norsk førskolelærer og programleder
* Wera Sæther (f. 1945), norsk forfatter og oversetter

## Referanser
Storsapote

**Storsapote** er frukten fra treet *Pouteria sapota* i sapodillefamilien.

Treet blir 12–18 m høyt. Bladene er eggformede til omvendt eggformede og opptil 30,5 cm lange og 10,2 cm brede. Undersiden er lysegrønn eller brunaktig og hårete på unge blad. Bladene er samlet i enden av greinene. Trærne feller ofte de fleste bladene seint på vinteren eller våren, men nye blader kommer raskt.

Blomstene er små, hvite og nesten sittende. De sitter langs greinene med flest blomster ytterst. Frukten er et avlangt bær der restene av begeret sitter igjen. Lengden varierer mellom 7,6–20,3 cm. Skinnet er treaktig, brunt og ujevnt. Fruktkjøttet er lakserødt, oransje, rødt eller rødbrunt. Smaken er søt og mandelaktig. Det er som regel ett stort, avlangt, skinnende mørkebrunt frø, men det kan være opptil fire.  

Arten er avhengig av et tropisk klima og vokser naturlig i Guatemala, sørlige Mexico, Nicaragua og Puerto Rico. Den blir også dyrket i Karibia og Sør-Florida, og det finnes mange kultivarer. Frukten spiser fersk eller som syltetøy.

## Galleri

Pouteria sapota 18zz.jpg|Bark
Pouteria sapota - marmalade tree - desc-leaf cluster - from-DC1.jpg|Bladverk
Pouteria sapota 02 fruit on branch.jpg|Frukt på treet
Mamey.jpg|På et marked i Tepoztlán
Zapoyol en La Habana.jpg|Frø


## Litteratur
* 
* 

## Eksterne lenker
*
Filosofiåret 1167

**Filosofiåret 1167** er en oversikt over hendelser, utgivelser og personer med tilknytning til filosofi i 1167.

## Fødsler

## Dødsfall
*Basava, indisk filosof, poet og sosial reformator (født 1105)
Amarillosapote

**Amarillosapote** eller **canistel** er frukten fra treet *Pouteria campechiana* i sapodillefamilien.

Det blir vanligvis ikke mer enn 8 m høyt, men på gunstige steder kan det bli 27–30 m høyt med en stammediameter på 1 m. Barken er brun og furete, og plantedelene inneholder mye lateks. De eviggrønne bladene sitter spredt, men de fleste sitter på enden av greinene. Bladene er avlange, 11–28 cm lange og 4–7,5 cm brede. Blomstene er hvite og dufter.

Frukten varierer mye i form og kan være kulerund med eller uten spiss, eggformet eller spoleformet. Lengden varierer mellom 7,5–12,5 cm og bredden mellom 5–7,5 cm. Det finnes også en buskaktig form, var. *palmeri*, med små, kulerunde frukter. Umoden frukt er grønn med hardt fruktkjøtt som inneholder lateks. Den modne frukten er skinnende gul med søtt, melent fruktkjøtt. Den inneholder 1–4 brune frø.

Arten er avhengig av tropisk eller subtropisk klima. Den vokser naturlig i Belize, El Salvador, Guatemala og sørlige Mexico. Artsepitetet *campechiana* viser til den meksikanske byen San Francisco de Campeche. Amarillosapote blir også dyrket blant annet på Bahamas og i Costa Rica, Sør-Florida og tropisk Asia.

## Litteratur
* 
* 

## Eksterne lenker

*
Aslaug Moi Frøysnes

**Aslaug Moi Frøysnes** (født 1970) er en norsk billedkunstner, gründer og reality-deltaker. Hun kommer fra Frøysnes i Setesdal og er utdannet billedkunster fra Kunsthøgskolen i Bergen, avdeling Kunstakademiet.

Hun har jobbet innenfor flere kunstneriske sjangere som installasjon, skulptur, performance og to-dimensjonal kunst som silketrykk. På slutten av 1990-årene og begynnelsen av 2000-tallet fikk hun mye medieoppmerksomhet for sitt «Elvisjesus-prosjekt» og har en stor kunstnerisk aktivitet bak seg, med gruppeutstillinger, separatutstillinger, deltatt på Høstutstillingen og laget Bernt Balchen-statuen i Kristiansand. Fra 2004 til 2006/2007 startet og drev hun vegetarrestauranten Viva las Vegis i Bergen.

Hun startet Aslaugs Kunstskole i 2010, og har de siste årene jobbet der og undervist barn og ungdom i forskjellige kunstuttrykk.

Hun var med i sesong 2 av reality-serien ** i 2003, og kom til finalen.

Hun arbeider (per 2024) som lærer ved Lynghaug ungdomsskole.

## Referanser


## Eksterne lenker
* http://elvispla.net/ (hjemmeside kunstprosjektet Elvisjesus)
Filosofiåret 1160

**Filosofiåret 1160** er en oversikt over hendelser, utgivelser og personer med tilknytning til filosofi i 1160.

## Fødsler

## Dødsfall
*Akka Mahadevi, indisk poet og filosof (født ca. 1130)
Øystein Hassel

**Øystein Hassel** (født 6. juni 1993) er en norsk politiker og lærer. Han var medlem av Bergen bystyre for Arbeiderpartiet fra 2015 til 2023.. I perioden 2017–2021 var han vararepresentant nr. 3 for Hordaland til Stortinget.

Hassel har en mastergrad i nordisk språk og litteratur og praktisk-pedagogisk utdanning (PPU) fra Universitetet i Bergen. 

## Referanser


## Eksterne lenker
*
Rupert Blue

**Rupert Blue** (født 30. mars 1868 i Richmond County i Nord-Carolina i USA, død 12. april 1948 i Charleston i Sør-Carolina) var en amerikansk lege og soldat. Fra 1912 til 1920 var han helseminister i USA (Surgeon General of the United States). Utbruddet av spanskesyken falt i hans tid i dette embete. Han er blitt lagt til last at hans tiltak var alt for svake til en gang å forsinke spredningen av pandemien.

## Liv og virke
Blue ble født i North Carolina, men vokste opp i Marion i Sør-Carolina. Han studerte fra 1889 til 1890 ved University of Virginia og fikk sin medisinske utdannelse ved University of Maryland, hvor han tok eksamen i 1892.

Han ble involvert i Public Health Service første gang i 1892. Fra 11. juni 1892 til 2. mars 1893 gjennomførte han en praksisperiode i organisasjonen. Dagen etter ble han fast ansatt. Han ble lagt merke til for sin kompetanse og energi under pest- og koleraepidemiene i San Francisco og ble etter dette leder av *Public Health Service* og av Organización Panamericana de la Salud.

Han var også en energisk og effektiv organisator av kampen mot en rekke sykdomsutbrudd. Det gjaldt tiltak for å bekjempe smittebærende mygg i California, få kontroll på gulfeberen i New Orleans (1905), ved Jamestown Exposition (1907) og i Honolulu (1911), helsetiltak i en rekke latinamerikanske land og innsats i internasjonale organisasjoner.

Etter at USA ble med i første verdenskrig i 1917 ble Blue konfrontert med en rask knapphet av leger og pleiepersonell i hjemlandet. Mange hadde ledsaget styrkene til frontene i Europa. Dette ble en veldig utfordring da spanskesyken slo til i USA, særlig den andre bølgen som var svært meget aggressiv og dødeligere enn andre influensaer. Selv om han nokså tidlig var blitt advart om de skrekkelige utsikter som truet, reagerte Blue tilbakeholdende og i seneste laget. Riktignok hadde Public Health Service allerede tidlig i 1918 under den såkalte første bølgen, advart mot sykdommen, men det ble ikke anordnet karantener før i august, og heller halvhjertet, da den mer dødelige andrebølgen inntrådte.

## Referanser


## Litteratur
*
Filosofiåret 1173

**Filosofiåret 1173** er en oversikt over hendelser, utgivelser og personer med tilknytning til filosofi i 1173.

## Dødsfall
*10. mars - Riccardo di San Vittore, fransk teolog og filosof (født ca. 1110)
*ca. 1173 - Hemacandra, indisk poet, forfatter, munk, matematiker og filosof (født ca. 1088)

## Referanser
Dronning Ragnhilds vei

**Dronning Ragnhilds vei** kan vise til følgende veier i Norge:
* Dronning Ragnhilds veg (Lillehammer)
* Dronning Ragnhilds vei (Hønefoss)
Filosofiåret 1050

**Filosofiåret 1050** er en oversikt over hendelser, utgivelser og personer med tilknytning til filosofi i 1050.

## Fødsler
*ca. 1050 – Ramanuja, indisk teolog og filosof (død 1137)

## Dødsfall
København–Køge–Ringsted-banen

**København–Køge–Ringsted-banen** er en høyhastighetsjernbane på strekningen København–Köge–Ringsted på Sjælland i Danmark. Den ble åpnet for trafikk mai 2019.

Banen har dobbeltspor, og er bygd for en maksimalhastighet på 250 km/h. DEt har imidlertid vært komplikasjoner med signalsystemet ERTMS som banen skulle ha, fremfor alt var det ikke mulig å installere systemet i eldre motorvogner. Følgen var at det forholdsvis sent ble besluttet å beholde det gamle ATC-systemet med max 180 km/t flere år fremover.

## Bakgrunn
Vestbanen mellom København og Ringsted er en flaskehals på det danske jernbanenettet, og den nye banen skulle heve kapasiteten, redusere reisetiden og redusere risikoen for forsinkelser. Den politiske beslutningen om å bygge banen ble tatt i oktober 2009 og byggestartsseremonien var 6 september 2012. Banen ble åpnet for passasjertrafikk 31 mai 2019.

## Stasjoner
Stasjonen Køge Nord ligger langs banen i 200 meter avstand fra S-togstasjonen med samme navn på Køge Bugt-banen, denne ble bygd samtidig. Ringsted og Københavns stasjoner tjener har funksjon som banens endepunkter. Høyhastighetsstrekningen går mellom Ringsted og Ny Ellebjerg.

## Referanser
Úrvalsdeild 1997

I 1997 ble den islandske fotballturneringen Úrvalsdeild arrangert for 86. gang. Da 1 runde av turneringen var igjen, var IA og KR på topp og like i poeng og skulle møte på Akranes. 29. september spilte lagene sammen og beseiret IA. IA vant sin 17. tittel og sin 5. på rad. Sponsor av turneringen var Sjóvá Almennar.
Filosofiåret 1016

**Filosofiåret 1016** er en oversikt over hendelser, utgivelser og personer med tilknytning til filosofi i 1016.

## Fødsler

## Dødsfall
*ca. 1016 – Abhinavagupta, filosof, mystiker og estetiker fra Kashmir (født ca. 950)

## Referanser
Skolekretsene i Hordaland

**Skolekretsene i Hordaland**. Skolekommisjonen skulle dele prestegjeld i skoledistrikt og roder, slik fastsatt av Plakaten av 1741. Det området som ble dekket av én lærer ble et skoledistrikt, dette var ofte sammenfattende med et sogn. Skoledistriktene ble delt opp i roder (skoleholdslaug). Rodene omfattet vanligvis en grend med gårder som lå slik til at barna kunne ha felles omgangsskole. Det ble holdt skole i rodene et par måneder i året, slik at hele distriktet ble dekket i løpet av et år. Etter hvert som kravene til undervisning ble større, ble skoledistriktene og rodene endret. 

Skolekommunene skulle deles opp i skolekretser, slik det ble fastsatt av Skoleloven av 1860. Kretsene skulle da ha en fast skole, men det var fortsatt vanlig med omgangskole i mange kommuner. Loven slo fast as skolestyret skulle oppnevne tilsynsmenn for kretsene og at de økonomiske pliktene skulle behandles av et kretsmøte. Ordningen ble utvidet av Skoleloven av 1889 slik at hver skolekrets måtte ha sitt eget tilsynsutvalg. Utvalget besto av tre representanter som ble valgt i kretsmøtet, med et skolestyremedlem som formann. Tilsynsutvalget førte så tilsyn med skolen i kretsen og arbeidet for god skolesøking og orden i skolen. Tilsynsutvalget kunne få deler av skolestyrets fullmakter. Alle skatteytere over 25 år og elevenes foreldre hadde stemmerett på kretsmøtet. Kretsmøtet hadde uttalerett og kunne gjøre vedtak i skolesaker. Skolelovene av 1936 og 1959 stadfestet ordningen med tilsynsutvalg og kretsmøte. Lærerråd på skolen ble obligatorisk fra 1959.

## Oversikt over skolekretsene i kommunene i Hordaland

## Referanser
Filosofiåret 1066

**Filosofiåret 1066** er en oversikt over hendelser, utgivelser og personer med tilknytning til filosofi i 1066.

## Dødsfall
*Abu al-Hakam al-Kirmani, filosof og lærd fra al-Andalus (ukjent fødselsår)

## Referanser
Anders Erlend Idås

**Anders Erlend Idås** (født 14. februar 1990) er en norsk friidrettsutøver som har representert Horten FIK og SK Vidar.

Han vant NM-gull på 100 meter i 2013.

## Medaljer i norske mesterskap

## Referanser




## Eksterne lenker
*
Abdul Qadir Gilani

**ʿAbd al-Qādir Gīlānī**, formelt kjent som **Muḥyī l-Dīn Abū Muḥammad b. Abū Sāliḥ ʿAbd al-Qādir al-Gīlānī al-Ḥasanī wa’l-Ḥusaynī**, var en sunniislamsk Hanbali forkynner, orator, asket, sufi, sayyid, faqīh og teolog, som ble kjent for å være den eponymiske grunnleggeren av ordenen Qadiriyya tariqa innenfor sufismen.

Han ble født den 23. mars 1078 (29 Sha’ban 470 AH) i byen Na’if, i distriktet Gilan-e Gharb i Gilanprovinsen i Iran,  og døde mandag den 21. februar 1166 (11 Rabi’ al-Thani 561 AH) i Bagdad. Han var en persisk sufi  som holdt til i Bagdad. Qadiriyya tariqa er oppkalt etter han.

## Fotnoter

## Referanser


## Eksterne lenker
*
Brawl Stars

**Brawl Stars** er et strategispill for mobiltelefoner. Spillet er utviklet av det finske spillselskapet Supercell, som lanserte det den 15. juni 2017.

Spillet går ut på å låse opp ulike figurer (som kalles «brawlers» på engelsk) og oppgradere figurene, med sikte på å skyte ned andre figurer. Man kan spille sammen med andre eller alene, og kan velge ulike modus. Man kan kjøpe forskjellige ting med enten «coins», «gems» «power points» eller «bling». Tidligere hadde man også «star points» som en valuta i spillet.

## Referanser
Snorre Holtan Løken

**Snorre Holtan Løken** (født 25. oktober 1994) er en norsk friidrettsutøver som representerer IK Tjalve. Han er utdannet lærer med master innen norskfaget, per 2017 er han ansatt på Fyrstikkalleen skole.

Han vant NM-gull på 1500 meter i 2015 foran Filip Ingebrigtsen og i 2016 foran Henrik Ingebrigtsen med broren, 16 år gamle Jakob Ingebrigtsen på bronseplass.

## Medaljer i norske mesterskap

## Referanser




## Eksterne lenker
*
Filosofiåret 1059

**Filosofiåret 1059** er en oversikt over hendelser, utgivelser og personer med tilknytning til filosofi i 1059.

## Fødsler
*Abu Bakr al-Turtushi, politisk filosof fra Al-Andalus (død 1126)

## Dødsfall

## Referanser
Filosofiåret 1034

**Filosofiåret 1034** er en oversikt over hendelser, utgivelser og personer med tilknytning til filosofi i 1034.

## Hendelser

## Publikasjoner

## Fødsler
*ca. 1033 – Anselm av Canterbury, italiensk filosof, teolog, erkebiskop av Canterbury og senere helgen (død 1109)
## Dødsfall

## Referanser
Antonio González Pacheco

**Antonio González Pacheco**, også kjent som «**Billy the Kid**» («***Billy el Niño***»), (født 10. oktober 1946 i Aldea del Cano i provinsen Cáceres i Spania, død 7. mai 2020 i Madrid) var en spansk politiinspektør i Spania under Franco som i 2014 ble anklaget av en argentinsk dommer for 13 tilfeller av turtur og begjært utvist. María Romilda Servini hadde oppfortret til at han ble siktet. Utleveringsbegjæringen ble avvist på grunn av foreldelse av Spanias høyesterett.

Han fullførte et halvmaraton i Madrid i 2010.

Han hadde tidligere en pensjon som var 50 prosent høyre enn det vanlige, og var dekorert med fire medaljer, fremgikk det av en rapport fra det spanske innenriksministerium i 2018. Samme år innledet innenriksminister Fernando Grande-Marlaska undersøkelser om hvordan staten eventuelt kunne frata ham både æresbevisninger og pensjonspenger.

Han døde 7. mai 2020 av COVID-19 i en alder av 73 år.

## Referanser
Filosofiåret 1209

**Filosofiåret 1209** er en oversikt over hendelser, utgivelser og personer med tilknytning til filosofi i 1209.

## Dødsfall
*Nizami Ganjavi, persisk dikter og filosof (født 1141)

## Referanser
Dronning Ragnhilds vei (Hønefoss)

**Dronning Ragnhilds vei** (1-15, 2-10) er ei gate i Hønefoss. 

Gata ligger på Sletta på Nordsiden i Hønefoss, og går fra Industrigata på østsiden av Hønengata til Flattumveien på vestsiden av Hønengata. Sideveier til Dronning Ragnhilds vei er Halvdan Svartes gate og Sigrid Undsets vei. 

Gata består hovedsakelig av trehusbebyggelse, men har også industribygg (Norsk Scania) og to lavblokker. Den ligger cirka 84 meter over havet ved Hønengata.

## Bildegalleri

Dronning Ragnhilds vei 15, Hønefoss.jpg|Dronning Ragnhilds vei 15
Dronning Ragnhilds vei 6, Hønefoss.jpg|Dronning Ragnhilds vei 6
Dronning Ragnhilds vei 7 D-E-F, Hønefoss.jpg|Dronning Ragnhilds vei 7 D-E-F


## Referanser


## Eksterne lenker
*
EM i langdistansetriatlon 1985

**EM i langdistansetriatlon 1985** (europamesterskapet i langdistansetriatlon) ble arrangert i Almere i Nederland i 1985.

## Resultater
### Menn

### Kvinner

## Referanser
Santiago Lanzuela Marina

**Santiago Lanzuela Marina** (født 27. september 1948 i Teruel i Spania, død 16. april 2020 i Madrid) var en spansk politiker. Han var president for Aragons regjering fra 1995 til 1999. Lanzuela døde av covid-19 16. april i en alder av 71 år.

## Referanser


## Eksterne lenker
*Biogragi på dens spanske kongress' side
Paul Redford

**Paul Redford** (født 7. mai 1990) er en norsk friidrettsutøver som representerer Nittedal IL.

Han vant to NM-gull og 11 NM-medaljer i spydkast, høyde uten tilløp og lengde uten tilløp i perioden 2010–2016.

## Medaljer i norske mesterskap

## Referanser




## Eksterne lenker
*
Amund Høie Sjursen

**Amund Høie Sjursen** (født 16. januar 1996) er en norsk friidrettsutøver som representerer IL Gneist.

Han vant tre NM-gull og ni NM-medaljer på 60 meter og lengde i perioden 2017–2020.

## Medaljer i norske mesterskap

## Referanser




## Eksterne lenker
*
Dancer

**Dancer** er en elektrisk buss-modell som er laget i Klaipėda i Litauen av det litauiske selskapet Vėjo projektai. Bussene er sertifisert i EU og kan derfor brukes i alle EU-landene. Per mai 2020 er to Dancer-busser i drift som del av det offentlige transportnettverket i Klaipėda sentrum. Danser bussene er letteste av alle elbussene i markedet. De er produsert av resirkulert PET palast.

## Referanser
Bisnode

**Bisnode Business Information Group AB** er et foretak som håndterer forretnings-, markeds- og kredittinformasjon. Foretaket ble grunnlagt i 1989 av Lars Save og eies med 70 prosent av Ratos og 30 prosent av Bonnier. Bisnode har virksomhet i 18 europeiske land og har hovedkontor i Stockholm.

## Historie
Bisnode har sine røtter i firmakatalogen *Sveriges Handelskalender* som ble startet i 1859 og ble startskuddet for Bonniers forretningsinformasjonsvirksomhet. I 1982 begynte Bonnier-eide Affärsdata å publisere forretningsinformasjon digitalt. I 1986 fikk teknikkentreprenøren Lars Save og Bonnier-leder Håkan Ramsin et budsjett på 15 millioner kroner fra Bonnier med oppdrag å skape en forretningsplan for å gjøre digitale forretningsinformasjonstjenester lønnsomme. 

I 1989 oppsto Bisnodes forgjenger Bonnier Business Services. På første halvdel av 1990-tallet gjennomførte foretaket et flertall oppkjøp i ulike størrelser, blant annet PAR (Postens adressregister). Foretaket spesialiserte seg på å kjøpe problemforetak og få dem til å blomstre. I 1999 delte Bonnier opp sin kunde- og forretningsinformasjon der forretningsinformasjonsdelen ble Bonnier Affärsinformation (BAF). I 2005 kjøpte aktiv eierkapital-selskapet Ratos 70 prosent av BAF som igjen kjøpte opp Infodata av Ratos. 

I 2006 byttet foretaket navn til Bisnode. I 2012 påbegynte Bisnode, under ledelse av Lars Pettersson, et stort forandringsarbeid med mål om å slå sammen alle virksomhetene i Europa og lansere Bisnode under ett felles varemerke. Bisnodes hovedkontor ligger i Rosenborgsgatan 4 i Solna.

## Ansatte
Bisnode har cirka 2 500 medarbeidere i 18 europeiske land. Rundt 700 (en tredjedel) av foretakets ansatte arbeider i Sverige, som står for omtrent halvparten av omsetningen. Kjønnsfordelingen er 50 prosent kvinner og 50 prosent menn. Gjennomsnittsalderen er 34 år.
## Referanser


## Eksterne lenker
*
EM i mellomdistansetriatlon 1985

**EM i mellomdistansetriatlon 1985** (europamesterskapet i mellomdistansetriatlon) ble arrangert i Aabenraa i Danmark i 1985.

## Resultater
### Menn

### Kvinner

## Referanser
Franz Joseph Dölger

**Franz Joseph Dölger** (født 18. oktober 1879 i Sulzbach am Main i Bayern, død 17. oktober 1940 i Schweinfurt) var en tysk katolsk prest, teolog og kirkehistoriker.

Han studerte teologi ved Universitetet i Würzburg, og ble presteviet i 1902. Deretter arbeidet han som kapellan i Amorbach og Würzburg, og i juni 1904 tok han doktorgraden i teologi.

Vinteren og våren 1904–05 var han med en studiegruppe til Roma, Sicilia og Nord-Afrika. Senere utdannet han seg videre med utgangspunkt i Campo Santo Teutonico i Roma (1908–11), fulgt av en utnevnelse til assisterende professor i religionshistorie ved universitetet i Münster (1911). Senere i karrieren var han professor ved universitetene i Breslau (1926–29; som etterfølger etter Joseph Wittig) og Bonn (1929–40).

Dölgers fokus var undersøkelsene av den tidlige kristne kirke og dens forhold til de ikkekristne samfunn. Han skrev også faghistorisk om konfirmasjonens sakrament, om eksorsisme, om dåpen, og om eukaristi i oldkirken. I 1929 grunnla han tidsskriftet *Antike und Christentum*, og i det publiserte han en serie av detaljerte studier av den tidlige kirke.

Franz Joseph Dölger-Institut zur Erforschung der Spätantike (opprettet i 1955) ved universitetet i Bonn er oppkalt etter ham.

## Verker i utvalg
* *Das Sakrament der Firmung*, 1906.
* *Der Exorzismus im altchristlichen Taufritual*, 1909.
* *Ichthys; Das Fischsymbol in frühchristlicher*, 1910. 
* *Konstantin der Große und seine Zeit*, 1913 
* *Sol Salutis. Gebet und Gesang im christlichen Altertum*, 1920. 
* *Die Fischdenkmäler in der frühchristlichen Plastik, Malerei und Kleinkunst*, 1932.

## Referanser


## Litteratur
*  Engelsk oversettelse
Mimusops elengi

***Mimusops elengi*** er et eviggrønt tre i sapodillefamilien.

Det har en tett, avrundet krone og blir vanligvis 15–30 m høyt, mer sjeldent 40 m. Barken er mørkegrå og uten dype furer. Bladene sitter spredt og er bredt eggformede, 3,5–4,5 cm brede og 7–10,5 cm lange. Bladstilken er 2–3,5 cm lang, bladranden er litt bølgende, basis er kileformet og bladet er tilspisset.

Blomstene er hvite, duftende og 15 mm i diameter. De sitter enkeltvis eller flere sammen i knipper. Blomsterstilken er 2 cm lang og hårete. Begeret har 6 fliker, og krona har 24 fliker i 2 kranser. Det er 8 pollenbærere. Frukten er eggformet, 2,5–4 cm lang og oransje. Rester av begeret sitter igjen på frukten. 

*Mimusops elengi* vokser naturlig i India, Sri Lanka, Thailand, Malaysia, Indonesia, Filippinene, Ny-Guinea, nordlige Australia, Ny-Caledonia og Vanuatu. Den blir dyrket i tropiske og subtropiske strøk som pryd- og skyggetre. Treverket brukes som bygningstømmer, og frukten er spiselig. Treet er hellig for hinduer, jainer og buddhister, og blomstene brukes i kranser og girlandere. Bark, blad og frukt brukes i tradisjonell indisk medisin, ayurveda.

## Galleri

A Bulletwood tree (Mimusops elengi) in Kakinada.jpg|Vekstform
Mimusops elengi bark.jpg|Bark
Mimosopus Elenji young leaves.jpg|Unge blad
Mimusops elengi.jpg|Blomster
Maulsari (Mimusops elengi) ripe fruit in Kolkata W IMG 2833.jpg|Frukt


## Litteratur
* 
* 
* 

## Eksterne lenker
*
Åkra ungdomsskole

**Åkra ungdomsskole** er en ungdomsskole som ligger på Åkrehamn i Karmøy kommune. Skolen har rundt 300 elever og 37 ansatte. Rektoren på skolen er Jane Vold Fosen. 

## Referanser


## Eksterne lenker
*
Marianne Gudmundson

**Marianne Gudmundson** (tidligere *Chesak*; født 1977) er en norsk politiker (Ap). I perioden 2019–2023 var hun fylkesordfører i Rogaland. I perioden 2015–2019 var hun fylkesvaraordfører i samme fylke.

## Referanser
Dave Greenfield

**David Paul «Dave» Greenfield** (født 29. mars 1949 i Brighton i England, død 3. mai 2020) var en britisk keyboardist, sanger og låtskriver, som var medlem av rockebandet the Stranglers fra 1975 til sin død.

## Liv og virke
### Bakgrunn, utdannelse, første skritt innen musikken
Greenfield vokste opp i Brighton på den engelske sørkysten, der han lærte seg å spille gitar av en eldre skolekamerat.

Etter grunnskolen tok han fri han i ett år, og spilte med band på amerikanske militærbaser i Vest-Tyskland. Han prøvde senere å bygge en karriere der. Senere spilte han med band i England, der han også arbeidet på farens trykkeri og som pianostemmer.

### Karriere
I 1975 var han på audition for *The Stranglers*, og kom med i bandet som erstatter for svenske Hans Wärmling.

Greenfields spillestil er blitt sammenlignet med the Doors keyboardist Ray Manzarek, men selv sa han seg være mer inspirert av Rick Wakeman i Yes. Han har også blitt lagt merke til for å spille raske arpeggios.

Hans spesielle sound på *The Strangler*s tidligere album innbefattet bruk av en Hohner Cembalet (model N), et L-100 elektrisk Hammondorgel, en Minimoog synthesizer og senere en Oberheim FVS-4 polyphonic synthesizer.

Under innspillingen av albumet *The Meninblack* skrev Greenfield en låt i valsetakt for cembalo som imidlertid ble vraket av de andre bandmedlemmene. Låten ble senere omgjort av Greenfield og trommespilleren Jet Black, og med sangtekst av Hugh Cornwell kom den til å bli *The Strangler*s største hitlåt: «Golden Brown».

Greenfield døde 71 år gammel den 3. mai 2020, en uke etter å ha fått diagnosen Covid-19 på sykehuset han allerede var innlagt på med hjerteproblemer.

## Referanser


## Eksterne lenker
* 
*
Vitenskapsåret 1115

**Vitenskapsåret 1115** er en oversikt over hendelser, prisvinnere, fødte og avdøde personer med tilknytning til vitenskap i 1115.
__NOTOC__
## Hendelser

## Virksom
*fl. (1115-1131) – Abu l-Fath al-Khazini, bysantinsk astronom og fysiker (død muligens 1155)

## Referanser
«Sarpen» (dampkanonbåt) (1861-)

**Sarpen** var en dampkanonbåt i den norske marinen i tidsrommet 1861–1945. Båten ble Bygget på Carljohansværns Verft, Horten, bygg nr. 45, sjøsatt 8. des. 1860. 

1861:  Prøvetokt

1864:  Deltok i norsk-svensk eskadre under den dansk-tyske krig.

1892:  Kystforsvarskavdelingstokt.

1894:  Kommandofartøy.

1895:  Finnmarkstokt.

1920:  Moderskip for u båter.

1940:  Overtatt av tyske styrker.

1945:  Skadet under bombingen av Horten og senere hugget opp.

## Referanser
Olaf Kynsveen

**Olaf Martiniussen Kynsveen**, født 15. mars 1869 i Elverum, død 20. desember 1948, var stasjonsmester, fagforeningsleder og Ap-politiker på Gjøvik. Olaf Kynsveens veg på Gjøvik er oppkalt etter ham.

Olaf, født Oluf, vokste opp i Elverum. Han var sønn av Martinus Olsen Kynsveen (1842-1912) og Anne Gulbrandsdatter Lindengen (1839-1887). 

I 1892 begynte Kynsveen å arbeide for NSB som anleggsarbeider på Hamar-Selbanen der han ble utsatt for en sprengningsulykke. Et skudd gikk av og Kynsveen kastet seg frem for å redde en boregutt som stod i veien og ikke fikk flyttet seg av ren skrekk. En skarp stein traff Kynsveens venstre arm og kuttet den av ved albuen. Etter arbeid ved forskjellige anlegg ble Kynsveen deretter flyttet over til Gjøvikbanen i 1898. Da banen åpnet i 1902 ble Kynsveen ansatt som betjent og han ble senere formann ved jernbanens brygge . 

Olaf Kynsveen var i 1898 med på å stifte jernbanearbeidernes forening, og forble en sterk forkjemper for arbeidernes rettigheter resten av livet. I 1901 var han med på å starte Gjøvik sosialdemokratiske forening som ble forløperen for dagens Gjøvik arbeiderparti. Kynsveen hadde mange verv og forskjellige stillinger i partiet og i kommunen, blant annet var han i bystyret i 18 år, hvorav seks år i formannsskapet. Kynsveen var også med i skolestyret, han var forlagskommisær og satt i styret for Kauffeldske pleiehjem.

## Referanser